Skupno turo športno plezanje smo navkljub ne najboljši vremenski napovedi izvedli 8. in 9.11.2008.
Glede na vremensko napoved smo med vožnjo proti Istri veliko razpravljali, še več gledali v oblake iz katerih je tekel Nil in malo telefonirali med avtomobili. Po lovljenju po Istri in čakanju tečajnikov (khm, ženska za volanom) je padla odločitev, da gremo najprej na kavo, potem pa v plezališče Rovinj. Odločitev se je izkazala za pravilno, saj plezanje zaradi mokrote sten ni bilo možno, vseeno pa smo v danem času uspešno izvedli pedagoški proces.
V plezališču so tečajniki spoznali teoretične osnove (Janez) in praktični prikaz znanj (Žiga), ki jih mora obvladati tečajnik v plezališču. Po razdelitvi v skupine, ki so jih vodili Mojca, Edi, Jaka in MarGo, so imeli na koncu tudi mini izpit pred zahtevno izpitno komisijo v navezi Matiček-Janez s pomočjo Stojana. Izpit so večinoma pravili uspešno, nekateri so morali znanje utrditi še z enim praktičnim prikazom v nedeljo.
Večerni mrak nas je pregnal proti plezališču Vranjska Draga in hlevčku. Takoj po prihodu smo zorganizirali iskalno akcijo »suha drva«. Akcija je bila navkljub obilnim padavinam preteklih dni uspešna, saj smo divji moški nabiralci (s pomočjo nekaterih podivjanih ženskih pripadnic) priskrbeli zajeten kup drv. Večer je minil v družabnem vzdušju, za katerega je po svojem prihodu s kitaro izdatno skrbel Floki. Druženje je po navedbah akterjev trajalo pozno v noč do prvih dežnih kapelj. Zanimivo da nihče ni imel posledic, ki bi se kazale naslednji dan, edino vodja šole je nekaj jamral nad EMŠOtom.
V nedeljo smo se prebudili v umito jutro ter se po zajtrku odpravili v plezališče. Tečajnike smo razporedili v skupine (skupine so bile različne kot v soboto) za katere so skrbeli Mojca, Marko, Stojan in Edi. V veliko pomoč je bila Darinka, medtem ko sta se Černi in Floki s sončnimi očali ukvarjala s svojimi problemi. Ponovni prikaz znanja so imeli tečajniki pod mojim nadzorstvom.
Vsi so imeli nalogo, da splezajo vsaj 5 različnih smeri, kar je veliki večini tudi uspelo. Iz plezališča nas je malo pred temo pregnal dež. Skupno turo smo zaključili v gostišču Pri peku v Dolenjem.

Tečajniki so pokazali zagretost pri učenju znanj. Vsi, ki so se ture udeležili, so tudi uspešno opravili izpit. Lepo bi bilo, da bi jih sedaj čim več jemali s seboj v plezališča. Zahvaljujem se vsem članom, ki so pomagali pri izvedbi ture in izpitov ter tistim, ki so skrbeli za njihov prevoz ali za družabno dogajanje. Še enkrat smo dokazali, da je vreme s pogumnimi!
Vseh udeležencev ST je bilo 31.
ALPINISTI (5)
MarGo
Edi
Stojan
Matiček (sobota)

Janez
PRIPRAVNIKI (9)
Mojca
Darinka

Jaka (sobota)

Tine (sobota)

Tone (sobota)

Žiga G(sobota)

Floki (nedelja)
Černi (nedelja)

Magic (pridruženi član, sobota)

TEČAJNIKI (17)
Daša Novak

Nika Cigoj

Luka Žagar

Tomaž Zorec

Dejan Bergoč

Marjanca Blas

Mateja Blas

Domen Kobal

Katja Kobal

Žiga Novak

Mitja Živkovič

Aleš Jenko

Benjamin Maček

Sara Bano

Jan Resnik

Matija Valič

Urša Štrus (nedelja)

Zapisal vodja ture Janez

